અમદાવાદ: શહેરના સી.જી રોડ પર આવેલા ઇસ્કોન આર્કેડમાં આધાર રેસ્ટોરાંના ઓથા હેઠળ ચાલતા હુક્કાબારમાં ગઈ કાલે સાંજે બી ડિવિઝન એસીપીની સ્ક્વોડે નવરંગપુરા પોલીસની જાણ બહાર દરોડો પાડી 60 જેટલા યુવક-યુવતીને હુક્કો પીતાં ઝડપી લીધાં હતાં. નવરંગપુરા પોલીસની રહેમનજર હેઠળ હુક્કાબાર ધમધમતો હતો. નવરંગપુરા પોલીસ સ્ટેશનમાં હુક્કાબારના માલિક ગોવિંદ પટેલ અને મેનેજર ભાવેશ સામે એનસી નોંધી તપાસ હાથ ધરી છે.